Kamu bisa jelasin ke aku soal Pelem Podhang dalam bahasa jawa?

Pelem Podhang yaiku salah siji jenisé wit pelem sing ana ing Indonesia, khususé ing dhaérah Kediri, Jawa Timur. Sentra Pelem Podhang ana ing Kecamatan Banyakan, Kecamatan Semen, Kecamatan Grogol, Kecamatan Tarokan lan Kecamatan Mojo.  Ning Kediri énék telung jenis Pelem Podhang, yaiku Pelem Podhang Urang, Pelem Podhang Lumut, lan Pelem Podhang Nanas. Jenengé jenis-jenis pelem kui dijupuk saka wernané kulité. Pelem Podhang Urang wernané abang campur orén utawa jingga. Pelem Podhang Lumut nduwé warna kuning campur ijo. Pelem Podhang Nanas nduwé werna kuning. Kabeh jenis Pelem Podhang kui nduwéni rasa sing beda- beda. Pelem Podhang Urang nduwéni rasa legi-legi seger. Lha Pelem Podhang Lumut lan Podhang Nanas nduwé rasa legi tapi rada kecut. Saka telung jenis pelem iku mau, Pelem Podhang Urang sing dadi unggulan ning Kediri. Amarga Pelem Podhang Urang kui sing paling menarik lan rasané sing paling enak.

Pelem Podhang wis dadi salah siji ikon kutha Kediri lan kabupatené. Sak liyané Tahu Takwa, Pecel, lan Gethuk Gedhang, Pelem Podhang dadi salah siji incerané turis sing mampir ning kutha Kediri. Rasa legi campur kecut-kecut seger sing khas teka Pelem Podhang kui sing bisa nggawé para turis kepincut karo Pelem Podhang.